

REPUBLIKA HRVATSKA

VUKOVARSKO-SRIJEMSKA ŽUPANIJA

**OPĆINA TOMPOJEVCI**

**OPĆINSKO VIJEĆE**

KLASA: 421-02/17-04/01

URBROJ: 2196/07-17-1

Tompojevci, 18.07. 2017. god.

Na temelju članka 7. stavak 2. Zakona o financiranju političkih aktivnosti i izborne promidžbe  ("Narodne novine" broj 24/11, 61/11, 27/13, 02/14 i 96/16) i članka 29. Statuta Općine Tompojevci („Službeni vjesnik“ Vukovarsko-srijemske županije br. 05/13, 02/15 i 05/16),  Općinsko vijeće Općine Tompojevci na 2.  sjednici održanoj u Tompojevcima 18.07.2017. godine, donijelo je:

**ODLUKU**

**o raspoređivanju sredstava za rad političkih stranaka i članova**

**Općinskog vijeća Općine Tompojevci izabranih s liste grupe birača za 2017. godinu**

**Članak 1.**

Ovom Odlukom utvrđuje se visina i način raspoređivanja sredstava za financiranje političkih stranaka čiji su kandidati izabrani za vijećnike Općinskog vijeća i članova Općinskog vijeća izabranih s liste grupe birača.

**Članak 2.**

Sredstava iz članka 1. Ove odluke osiguravaju se u Proračunu Općine Tompojevci za 2017. godinu u visini od 10.476,68 kn.

**Članak 3.**

Pravo na financiranje iz sredstava Proračuna Općine Tompojevci, prema ovoj Odluci, imaju one političke stranke koje imaju najmanje jednog vijećnika u Općinskom vijeću i članovi Općinskog vijeća izabrani s liste grupe birača.

**Članak 4.**

Sredstva za financiranje političkih stranaka čiji su kandidati izabrani za vijećnike Općinskog vijeća i članova Općinskog vijeća izabranih s liste grupe birača osigurana u proračunu Općine Tompojevci za 2017. godinu raspoređuju se na način da se utvrdi jednaki iznos sredstava za svakog vijećnika/cu u Općinskom vijeću razmjerno broju vijećnika/ca u Općinskom vijeću u trenutku konstituiranja Općinskog vijeća.

Ukoliko pojedini vijećnik/ca nakon konstituiranja Općinskog vijeća napuste ili promijene članstvo u političkoj stranci, financijska sredstva koja se raspoređuju sukladno stavku 1. ovoga članka, ostaju političkoj stranci kojoj je vijećnik/ca pripadao u trenutku konstituiranja Općinskog vijeća.

U slučaju udruživanja dviju ili više političkih stranaka, financijska sredstva koja se raspoređuju sukladno stavku 1. ovog članka, pripadaju političkoj stranci koja je pravni slijednik političkih stranaka koje su udruživanjem prestale postojati

**Članak 5.**

Članu Općinskog vijeća izabranog s liste grupe birača i političkoj stranci za svakog člana podzastupljenog spola izabranog s njene liste, pripada i pravo na naknadu u visini 10% iznosa predviđenog po svakom vijećniku Općinskog vijeća.

**Članak 6.**

Sredstva za financiranje političkih stranaka i članova izabranih s liste grupe birača u Općinsko vijeće raspoređuju se razmjeno broju članova svake političke stranke zastupljene u Općinskom vijeću kao i članova izabranih s liste grupe birača u Općinsko vijeće u trenutku konstituiranja Općinskog vijeća i to za svakog izabranog vijećnika/ce u iznosu od 250,00 kn, odnosno za svakog izabranog vijećnika/ce podzastupljenog spola u iznosu od 275,00 kn godišnje, kako slijedi:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Stranka/vijećnici | Broj vijećnika | | Tromjesečni iznos po stranci u kn | | | | | Ukupno  u kn |
| žene | muškarci | 1. tromj. | 2. tromj. | 3. tromj. | | 4. tromj. |
| vijećnici kojima je prestao mandat raspisivanje lokalnih izbora 2017. | 1 | 11 | 3.025,00 | 672,60 | - | - | | 3.697,60 |
| Kandidacijska lista grupe birača | 3 | 4 |  | 340,91 | 1.825,00 | 1.825,00 | | 3.990,91 |
| Hrvatska demokratska zajednica - HDZ | 1 | 3 |  | 191,47 | 1.025,00 | 1.025,00 | | 2.241,47 |
| Hrvatska seljačka stranka - HSS | 0 | 1 |  | 46,70 | 250,00 | 250,00 | | 546,70 |
| Ukupno |  | | | | | | | 10.476,68 |

**Članak 7.**

Sredstva raspoređena prema članku 6. ove Odluke doznačuju se na žiro račun političkih stranaka, odnosno na poseban račun vijećnika/ca izabranih s liste grupe birača, tromjesečno u jednakim iznosima.

**Članak 8.**

Danom stupanja na snagu ove Odluke prestaje važiti Odluka o raspoređivanju sredstava za rad političkih stranaka i nezavisnih vijećnika/ca u Općinskom vijeću Općine Tompojevci za 2017. godinu ( „Službeni vjesnik“ Vukovarsko-srijemske županije br. 11/16).

**Članak 9.**

Ova odluka stupa na snagu osmog dana od dana objave u „Službenom vjesniku“ Vukovarsko-srijemske županije.

Predsjednik Općinskog vijeća

Dubravko Martić